b'\n_START_ARTICLE_\nVisa (puu)\n_START_PARAGRAPH_\nVisa on siemenen kautta periytyv\xc3\xa4 puun ominaisuus, jota esiintyy eniten koivulla ja nimenomaan rauduskoivulla, mutta sit\xc3\xa4 tavataan my\xc3\xb6s hieskoivulla, harmaa- ja tervalep\xc3\xa4ll\xc3\xa4, pihlajalla, raidalla ja vaahteralla. Visautunut puu kasvaa tavallista hitaammin._NEWLINE_Visa n\xc3\xa4kyy puussa tietynlaisina kuvioina. Puussa on tavanomaista leve\xc3\xa4mpi\xc3\xa4 ydins\xc3\xa4teit\xc3\xa4 ja poikkeuksellisesti suuntautunutta solukkoa. Siihen liittyy kuoren osien j\xc3\xa4\xc3\xa4minen rungon sis\xc3\xa4\xc3\xa4n._NEWLINE_Koivussa saattaa olla muunkinlaista kuviointia, joka muodostaa lainekuvioita ja silloin on kyseess\xc3\xa4 loimukoivu, jota k\xc3\xa4ytet\xc3\xa4\xc3\xa4n huonekaluteollisuudessa, samoin kuin visapuuta.'